זמיר כהן

הרב זמיר יהוידע כהן (נולד ב-26 בדצמבר 1965, ג' בטבת ה'תשכ"ו) הוא רב חרדי-ספרדי ישראלי ומחבר חיבורים תורניים. יו"ר וממקימי הארגון "הידברות" העוסק בהפצת והסברת יהדות, החזרה בתשובה ועוד, רבה של שכונת אתרוג בביתר עילית, ראש ישיבות "היכל מאיר" ו"אבני נזר", ומחברם של ספרי הלכה, מחשבה יהודית ופרשנות מקראית, בהם סדרת הספרים "המהפך". נולד לאליעזר כהן, גבאי בית הכנסת מוסיוף למשך שבעים שנה, ולשושנה כהן. גדל בשכונת בית ישראל בירושלים. אחיו הם הרב זבדיה כהן, חבר בית הדין הרבני הגדול וראש אבות בתי הדין בתל אביב, והרב זוהר כהן, ראש ישיבת עטרת ראובן. למד בישיבת פורת יוסף. למד בכולל והוסמך לרבנות. בתקופה זו למד בחברותא עם הרב דוד לאו. למד גם קבלה מהרב דוד בצרי. בהמשך עבר לשכונת רוממה בירושלים, שם החל להעביר שיעורים לנערים בתחומי אמונה ומוסר יהודי. בסוף שנות העשרים לחייו, נשלח הרב כהן על ידי הנהלת הכולל שבו למד לביתר עלית, כדי להקים כולל להכשרת רבנים. בהמשך גם עמד בראש הכולל ומונה לראש ישיבת "היכל מאיר" בעיר. במקביל החל להרצות בפני חילונים והוציא מספר קונטרסים. הוא הקים את ארגון "הידברות" המחזיק ערוץ טלוויזיה המשדר הרצאות שלו ושל רבנים אחרים, ותוכניות נוספות, וכן אתר אינטרנט. בשנת 2014 מונה הרב כהן כרבה של שכונת אתרוג בביתר עילית. באחד ממאמריו כתב: "אם חזרה בתשובה משמעותה השחתת המידות וקלקול המעשים, ריב, עלבונות וכעסים עם בני המשפחה ועם כל הסובבים, הפגנות אלימות ויידוי אבנים - הרי גם אני מצטרף מכל הלב להתנגדות הנחרצת אליה. אבל אם משמעותה שיפור המידות ותיקון המעשים, רגישות לזולת, כבוד להורים ולכל הסובבים, חסד והתנדבות, מתוך לימוד תורת ה' ושמירת מצוותיו - הרי אני חסיד נלהב שלה". על טענותיו של הרב כהן נמתחה ביקורת, בעיקר מצד ארגונים המתנגדים להחזרה בתשובה, רבנים ובלוגרים העוסקים בדת ומדע. הביקורת נסובה בעיקר סביב שימושו, לטענתם, בפסאודו-מדע (כגון הצופן התנ"כי ומכונה לצילום הילות), בפרשנות מגמתית לתגליות מדעיות כדי לחזק את דבריו (כגון הסתמכות על פסוקים בודדים מתוך פפירוס איפוור כהוכחה למכות מצרים) או בקטיף דובדבנים (כלומר הצגה של ממצאים התומכים בדעתו תוך הסתרת הנתונים שסותרים אותה). הרב כהן השיב למבקריו בספריו "המהפך 2", "המהפך 4" ובאתר "הידברות". אליהו גליל הגיב לתשובתו של הרב כהן בשני מאמרים מפורטים, בהם הגדיר את תשובתו כ"ירייה עצמית ברגל". הרב כהן נשוי לאורנית ולהם שמונה ילדים. מתגורר בביתר עילית. הלכה כסדרה - חיבור הלכתי על שולחן ערוך יורה דעה, ה'תשנ"ז (1997) מסע אל האמת - ליקוט חוברות, ה'תשנ"ט (1999) סדרת המהפך (ארבעה כרכים) - על הקשר בין התורה והקבלה למדע ה'תשס"ה (2005) - ה'תשע"ה (2015) הצופן - ספר בנושא ומשמועות האותיות על פי הדרש והסוד . ירושלים ה'תשס"ז (2007) פירוש על שיר השירים, תשס"ו (2006) שו"ת נזר כהן - שאלות ותשובות בארבעת חלקי שולחן ערוך, חלק א' ה'תשס"ט (2008), חלקים ב-ג ה'תשפ"א 2021 מפתחות לחיים - ה'תש"ע (2010) אדם ועולמו - שיחות, ה'תשע"ג (2013) נזר הקודש - פירוש על מגילת אסתר, ה'תשע"ד (2014) כזית בזמננו - בירור שיעור כזית בזמן הזה, ה'תשע"ו (2016) אבני נזר - על הגדה של פסח, תשע"ו (2016) המדריך המלא לנישואין מאושרים - שני כרכים, ה'תשע"ז (2017) המדריך המלא לחינוך ילדים - ה'תשע"ט (2018) ארכאולוגיה תנ"כית - שישה כרכים, תשע"ו-ה'תשפ"ב (2015-2022) נזר חכמה - פירוש על ספר קהלת, תשע"ח (2017) האדם במעגל השנה - הגות על חגי ומועדי השנה, תשפ"א קהלת - עם פירוש נזר כהן שיר השירים - עם פירוש נזר כהן דניאל - עם פירוש נזר כהן מגילת רות - עם פירוש נזר כהן אברהם אוחיון, הרב זמיר הכהן - עשרים וחמישה סיפורים, תשע"ו, שני כרכים מדיה וקבצים בנושא זמיר כהן בוויקישיתוף זמיר כהן, ברשת החברתית פייסבוק זמיר כהן, ברשת החברתית אינסטגרם זמיר כהן, סרטונים בערוץ היוטיוב זמיר בן אליעזר כהן (1965-), דף שער בספרייה הלאומית הרב זמיר כהן, באתר "הידברות" הספרים של זמיר כהן, באתר "סימניה" עפרה לקס, שידור חוזר בתשובה, באתר ערוץ 7 שחר סמוחה, ‏הרב שמשתמש במדע וטכנולוגיה להחזיר בתשובה, באתר גלובס, 18 ביולי 2013 רשימת הפרסומים של זמיר כהן, בקטלוג הספרייה הלאומית כל הכתבות על הרב זמיר כהן, באתר ערוץ 7 חיים רוזנבוים, הלך לעולמו הגבאי של מוסאיוף שזכה לבנים גדולים בתורה, באתר כיכר השבת, ‏3 ביוני 2024 עפרה לקס, שידור חוזר בתשובה, באתר ערוץ 7, 22 בנובמבר 2007 הרב זמיר כהן מספיד ומספר על מרן עובדיה יוסף, אתר יוטיוב. https://youtu.be/ijZaI5CABzg?t=58m8s העדות מפיו של הרב זמיר בנוכחות הרב בצרי אתר הערוץ הרב זמיר כהן, תשובות לאמנון כרמל, באתר "הידברות", ‏1 בינואר 2010 דני וגדעון אורבך, תשובות לחוברת "תורה מן השמים", באתר "חופש" הרב אליהו גליל, גלקסיות מתפוצצות, אינגליש-דרופינג ושקר אחד קטן באתר "בלוגין שאובין", מאי 2013 הרב מיכאל אברהם, שאלה על ספרי המהפך פעם שלישית גלידה: המהפך 3 של הרב זמיר כהן – ביקורת ספר בבלוג אתולוגיקה, יולי 2013 אמנון כרמל, ביקורת על הספר "המהפך" זמיר כהן, הרב זמיר כהן משיב לאמנון כרמל, באתר הידברות הרב אליהו גליל, "בין אבו טיר לרב זמיר, או: מתי הכירו בכדוריות העולם?" חלק א' וחלק ב', ספטמבר 2012 אלי שלזינגר, כך ניסה תושב נצרת לרצוח את אשתו של הרב זמיר כהן, באתר בחדרי חרדים. דרך המחשבה ניתן לבנות עולמות, מאמר המסקר את הוצאת הספר באתר הידברות